પૂરના કારણે અસર પામેલા જિલ્લામાં ધેમાજી, કોકરાઝાર, બોંગાઇગામ, સોનિપુર, બારપેટા, ગોલપારા, મોરીગાવ, કચાર, લખીમપુર, જોરહાટ, તીનસુકિયા, બક્સા, કામરૂપ, ડિબરૂગઢ, શિવસાગર, ગોલાઘાટ અને નાગાવનો સમાવેશ થાય છે. મોરીગાવ જિલ્લામાં પોબિટોરા વાઇલ્ડલાઇફ અભ્યારણમાં ભારે નુકસાન થયું છે. કેટલાક અસામાન્ય પ્રાણીને અન્યત્ર ખસેડી લેવાની ફરજ પડી છે. બ્રહ્યપુત્ર નદીમાં પાણીની સપાટી ડિબરૂગઢ ખાતે ભયજનક સ્તર સુધી પહોંચી ગઇ છે. જોરહાટમાં પણ નેમાટીઘાટ ખાતે પણ તેની સપાટી ઉંચી સપાટી પર છે. સોનિતપુરમાં તેજપુર, ગુવાહાટી, ગોલપારા શહેર અને અન્ય અનેક વિસ્તારોમાં બહ્મપુત્રા નદીમાં પાણીની સપાટી ઊંચી સપાટી પર પહોંચી છે.